ओडिशा में कोरोना के 1578 नए केस मिले, 24 घंटे में 68 मरीजों की मौत
ओडिशा में शनिवार को कोरोना वायरस संक्रमण के 1,578 नए मामले सामने आने के बाद संक्रमितों की कुल संख्या 9,77,268 हो गई जबकि 68 और मरीजों की मौत के साथ ही मृतकों की तादाद 5,902 तक पहुंच गई है।
भुवनेश्वर: ओडिशा में शनिवार को कोरोना वायरस संक्रमण के 1,578 नए मामले सामने आने के बाद संक्रमितों की कुल संख्या 9,77,268 हो गई जबकि 68 और मरीजों की मौत के साथ ही मृतकों की तादाद 5,902 तक पहुंच गई है। स्वास्थ्य विभाग के एक अधिकारी ने यह जानकारी दी। उन्होंने कहा कि लगभग चार महीने बाद राज्य के सभी 30 जिलों में दैनिक संक्रमण दर पांच प्रतिशत से कम रही है। राज्य में उपचाराधीन मरीजों की कुल संख्या 16,384 है। शुक्रवार से 1,841 लोग संक्रमण से उबर चुके हैं। ठीक हो चुके लोगों की संख्या 9,54,929 है। अधिकारी ने कहा, ''ऐसा पहली बार हुआ है जब सभी जिलों में दैनिक संक्रमण दर पांच प्रतिशत से कम रही है। वहीं, 16 जिलों में संक्रमण दर एक प्रतिशत से कम है।'' ओडिशा में अब तक 1.60 करोड़ नमूनों की कोविड-19 जांच की जा चुकी है। शुक्रवार को 72,233 नमूनों की जांच की गई। कुल संक्रमण दर 6.09 प्रतिशत है।